AP:ลุ้นกำไร Q4/59 ทำจุดสูงสุดใหม่แนะนำ”ซื้อ”ราคาเป้าหมาย 8.5 บาท
AP:ลุ้นกำไร Q4/59 ทำจุดสูงสุดใหม่แนะนำ"ซื้อ"ราคาเป้าหมาย 8.5 บาท
7 ธ.ค. 2559

บล.กสิกรไทย ระบุในบทวิเคราะห์วันนี้(7 ธ.ค.) ว่า บริษัท เอพี (ไทยแลนด์) จำกัด (มหาชน) หรือ AP คงแนะนำซื้อด้วยมูลค่าพื้นฐานเดิมที่ 8.50 บาท ขณะที่คาดว่ากำไรไตรมาส 4/59 จะเป็นจุดสูงสุดใหม่ ก่อนที่จะสร้าง presales ระดับสูงได้ในไตรมาส 1/60 จากแผนการเปิดตัวโครงการคอนโดมิเนียมขนาดใหญ่หลายโครงการ
ทั้งนี้ประเด็นความเสียหายของบ้านในโครงการบ้านกลางเมือง พระราม 3 – ราษฏร์บูรณะ (600 ลบ.จำนวน 114 หน่วย) จำนวน 8 หน่วย เห็นว่า AP จะได้รับผลกระทบไม่มาก แม้จะเข้าไปช่วยซ่อมแซมให้ทั้งหมด โดยความเสียหายดังกล่าวยังถือว่าเล็กหากเทียบกับประเด็นดินทรุดในโครงการบ้านกลางกรุง เดอะรอยัล เวียนนา (1.85 พันลบ.จำนวน 330 หน่วย) ที่เกิดขึ้นในปีก่อน ดังนั้นหากราคาหุ้นปรับลดลงจากความกังวลดังกล่าว เห็นเป็นโอกาสที่ดีในการเข้าลงทุนในหุ้น 